
Către,
BIROUL PERMANENT AL

CAMEREI DEPUTATILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr. 184/2008 pentru modificarea Ordonanţei Guvernului nr.69/2002 privind regimul juridic al cărţii electronice de identitate, trimis Comisiei noastre pentru dezbatere în fond, cu adresa nr.PL.-x 103 din 16 februarie 2009.



VICEPREŞEDINTE,


SECRETAR,




            Mircea DUŞA


Mihai Cristian APOSTOLACHE
Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

RAPORT

asupra proiectului de Lege privind aprobarea Ordonanţei de urgenţă a Guvernului nr. 184/2008 pentru modificarea Ordonanţei Guvernului nr.69/2002 privind regimul juridic al cărţii electronice de identitate


În conformitate cu prevederile art.95 şi art.115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.PL.x 103 din 16 februarie 2009, cu dezbaterea pe fond, în procedură de urgenţă, a proiectului de Lege privind aprobarea Ordonanţei de urgenţă a Guvernului nr. 184/2008 pentru modificarea Ordonanţei Guvernului nr.69/2002 privind regimul juridic al cărţii electronice de identitate.


La întocmirea Raportului s-a avut în vedere: 

· avizul favorabil al Consiliului Legislativ nr.1494 din 25.11.2008:
· avizul favorabil al Comisiei juridice, de disciplină şi imunităţi nr.PL.x-103 din 25.02.2009;
· avizul favorabil al Comisiei pentru Tehnologia Informaţiei şi Comunicaţiilor nr.36/53 din 04.03.2009.


Proiectul de Lege a fost dezbătut şi analizat în fond, în procedură de urgenţă, în şedinţa din 11 martie 2009. 


Proiectul de Lege are ca obiect de reglementare modificarea Ordonanţei Guvernului nr.69/2002 privind regimul juridic al cărţii electronice de identitate, republicată, cu modificările şi completările ulterioare, în sensul decalării termenelor stabilite pentru introducerea cărţii electronice de identitate, precum şi pentru asigurarea cu echipamente şi programe informatice a autorităţilor şi instituţiilor publice.



Necesitatea urgenţei este motivată de existenţa unor factori de natură obiectivă, care determină imposibilitatea introducerii, respectiv eliberării şi utilizării cărţilor electronice de identitate începând cu 1 ianuarie 2009. Printre aceşti factori se numără: necesitatea îndeplinirii cumulative a etapelor privind reconfigurarea Sistemului Naţional Informatic de Evidenţă a Populaţiei, lipsa resurselor financiare pentru modernizarea acestuia, efortul financiar pe care îl implică un asemenea demers, precum şi necesitatea luării în considerare a tuturor elementelor care să asigure realizarea funcţiilor cărţii de identitate, cu referire la utilizarea sa ca document de călătorie în spaţiul Uniunii Europene.



Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor aprobarea  proiectului de Lege, în forma adoptată de Senat.



La lucrările Comisiei au participat, în calitate de invitaţi, din partea Ministerului Administraţiei şi Internelor, domnul Liviu Grădinaru – director şi domnul Marin Pătuleanu – consilier.


Proiectul de Lege face parte din categoria legilor ordinare.



Proiectul de Lege a fost adoptat de Senat în şedinţa din 11 februarie 2009.


La lucrările Comisiei au fost prezenţi un număr de 28 deputaţi, din totalul de 31 membri ai Comisiei.

 
Raportul Comisiei a fost adoptat cu  unanimitate de voturi.


Potrivit art.75 din Constituţia României, republicată, şi a art.92 din Regulamentul Camerei Deputaţilor, proiectul de Lege este de competenţa decizională a Camerei Deputaţilor.
VICEPREŞEDINTE,


SECRETAR,




            Mircea DUŞA


Mihai Cristian APOSTOLACHE
Întocmit,

Consilier parlamentar:

Sofia CHELARU

